CELEX: 32022R0270
Language: lv
Date: 2022-02-23 00:00:00
Title: Komisijas Īstenošanas regula (ES) 2022/270 (2022. gada 23. februāris), ar kuru labo Īstenošanas regulu (ES) 2021/1410 par atļauju Bacillus licheniformis DSM 28710 preparātu lietot par barības piedevu dējējvistām, mazāk izplatītu sugu dējējputniem, vaislas mājputniem un dekoratīvajiem putniem (atļaujas turētājs: uzņēmums Huvepharma NV) (Dokuments attiecas uz EEZ)

24.2.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 43/7
               
            
         KOMISIJAS ĪSTENOŠANAS REGULA (ES) 2022/270
         (2022. gada 23. februāris),
         ar kuru labo Īstenošanas regulu (ES) 2021/1410 par atļauju Bacillus licheniformis DSM 28710 preparātu lietot par barības piedevu dējējvistām, mazāk izplatītu sugu dējējputniem, vaislas mājputniem un dekoratīvajiem putniem (atļaujas turētājs: uzņēmums Huvepharma NV)
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes Regulu (EK) Nr. 1831/2003 (2003. gada 22. septembris) par dzīvnieku ēdināšanā lietotām piedevām (1) un jo īpaši tās 9. panta 2. punktu,
         tā kā:
         
                     (1)
                  
                  
                     Ar Komisijas Īstenošanas regulu (ES) 2021/1410 (2) uz 10 gadiem atļauts Bacillus licheniformis DSM 28710 preparātu lietot par barības piedevu dējējvistām, mazāk izplatītu sugu dējējputniem, vaislas mājputniem un dekoratīvajiem putniem.
                  
               
                     (2)
                  
                  
                     Īstenošanas regulas (ES) 2021/1410 pielikuma slejā “Dzīvnieku suga vai kategorija” nepareizi norādītas sugas, kurām konkrētā piedeva ir atļauta, proti, ir izslēgti vaislas tītari.
                  
               
                     (3)
                  
                  
                     Tāpēc Īstenošanas regula (ES) 2021/1410 būtu attiecīgi jālabo. Skaidrības labad ir lietderīgi aizstāt visu minētās īstenošanas regulas pielikumu.
                  
               
                     (4)
                  
                  
                     Lai barības apritē iesaistītie uzņēmēji piedevas un to saturošās barības marķējumu varētu pielāgot izlabotajiem atļaujas nosacījumiem, attiecībā uz minēto produktu laišanu tirgū būtu jānosaka pārejas periods.
                  
               
                     (5)
                  
                  
                     Lai saglabātu ieinteresēto personu tiesisko paļāvību attiecībā uz piedevas atļaujas nosacījumiem, šai regulai būtu jāstājas spēkā steidzamības kārtā.
                  
               
                     (6)
                  
                  
                     Šajā regulā paredzētie pasākumi ir saskaņā ar Augu, dzīvnieku, pārtikas aprites un dzīvnieku barības pastāvīgās komitejas atzinumu,
                  
               IR PIEŅĒMUSI ŠO REGULU.
         
            1. pants
            Īstenošanas regulas (ES) 2021/1410 pielikumu aizstāj šīs regulas pielikumu.
         
         
            2. pants
            
               1.   Pielikumā specificēto preparātu un to saturošus premiksus, kuri ražoti un marķēti pirms 2022. gada 25. augusta, saskaņā ar noteikumiem, kas bija piemērojami pirms 2022. gada 25. februāra, arī turpmāk drīkst laist tirgū, līdz izbeidzas krājumi.
            
            
               2.   Barības sastāvdaļas un barības maisījumus, kuri satur 1. punktā minēto preparātu un premiksus un kuri ražoti un marķēti pirms 2023. gada 25. februāra, saskaņā ar noteikumiem, kas bija piemērojami pirms 2022. gada 25. februāra, arī turpmāk drīkst laist tirgū, līdz beidzas krājumi.
            
         
         
            3. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2022. gada 23. februārī
            
               
                  Komisijas vārdā –
               
               
                  priekšsēdētāja
               
               Ursula VON DER LEYEN
            
         
         
            (1)  OV L 268, 18.10.2003., 29. lpp.
         
         
            (2)  Komisijas Īstenošanas regula (ES) 2021/1410 (2021. gada 27. augusts) par atļauju Bacillus licheniformis DSM 28710 preparātu lietot par barības piedevu dējējvistām, mazāk izplatītu sugu dējējputniem, vaislas mājputniem un dekoratīvajiem putniem (atļaujas turētājs: uzņēmums Huvepharma NV) (OV L 304, 30.8.2021., 8. lpp.).
      
      
         
            PIELIKUMS
            
                        Piedevas identifikācijas numurs
                     
                     
                        Atļaujas turētāja nosaukums
                     
                     
                        Piedeva
                     
                     
                        Sastāvs, ķīmiskā formula, apraksts, analītiskā metode
                     
                     
                        Dzīvnieku suga vai kategorija
                     
                     
                        Maksimālais vecums
                     
                     
                        Minimālais saturs
                     
                     
                        Maksimālais saturs
                     
                     
                        Citi noteikumi
                     
                     
                        Atļaujas derīguma termiņš
                     
                  
                        KVV uz kg kompleksās barības ar mitruma saturu 12 %
                     
                  
                        
                           Zootehnisko piedevu kategorija. Funkcionālā grupa: zarnu floras stabilizatori
                        
                     
                  
                        4b1828
                     
                     
                        Huvepharma NV
                     
                     
                        
                           Bacillus licheniformis DSM 28710
                     
                     
                        
                           Piedevas sastāvs
                        
                        
                           Bacillus licheniformis DSM 28710 preparāts,
                        kas satur vismaz
                        3,2 × 109 KVV uz g piedevas
                        Cietā veidā
                        
                           Aktīvās vielas raksturojums
                        
                        Dzīvotspējīgas Bacillus licheniformis DSM 28710 sporas
                        
                           Analītiskā metode
                            (1)
                        
                        
                           Bacillus licheniformis DSM 28710 skaitīšanai piedevā, premiksā un barībā:
                        
                                    —
                                 
                                 
                                    Petri trauciņa un uztriepuma metode, EN 15784
                                 
                              
                           Bacillus licheniformis DSM 28710 identificēšanai:
                        
                                    —
                                 
                                 
                                    pulsējošā lauka gēla elektroforēze (PFGE)
                                 
                              
                     
                        Dējējvistām
                        Mazāk izplatītu sugu dējējputniem
                        Vaislas mājputniem
                        Dekoratīvajiem putniem
                     
                     
                        —
                     
                     
                        1,6 × 109
                        
                     
                     
                        —
                     
                     
                        
                                    1.
                                 
                                 
                                    Piedevas un premiksa lietošanas norādījumos norāda glabāšanas nosacījumus un noturību pret termisku apstrādi.
                                 
                              
                                    2.
                                 
                                 
                                    Drīkst izmantot barībā, kas satur šādus atļautus kokcidiostatus: diklazurils un lazalocīda A nātrija sāls.
                                 
                              
                                    3.
                                 
                                 
                                    Barības apritē iesaistītie uzņēmēji nosaka, kādas darbības procedūras un attiecīgi organizatoriskie pasākumi jāveic piedevas un premiksu lietotājiem, lai novērstu bīstamību, ko varētu radīt ieelpošana, saskare ar ādu vai acīm. Ja ar šādām procedūrām un pasākumiem saskari ar ādu, elpceļiem vai acīm novērst vai līdz minimumam samazināt nav iespējams, piedevu un premiksus lieto, izmantojot attiecīgus individuālos aizsardzības līdzekļus, to vidū ādas, acu un elpceļu aizsarglīdzekļus.
                                 
                              
                     
                        19.9.2031.
                     
                  
               (1)  Sīkāka informācija par analītiskajām metodēm ir pieejama references laboratorijas tīmekļa vietnē: https://ec.europa.eu/jrc/en/eurl/feed-additives/evaluation-reports.